K ฟันธง! รายได้ปีนี้โต 20-25% ตามเป้า หลังปรับกลยุทธ์การตลาดใหม่
K ฟันธง! รายได้ปีนี้โต 20-25% ตามเป้า หลังปรับกลยุทธ์การตลาดใหม่ หวังกระจายความเสี่ยง-เพิ่มช่องทางการสร้างรายได้ให้หลากหลายขึ้น
17 ส.ค. 2559

นายชยวัฒน์ พิเศษสิทธิ์ ประธานกรรมการ บริษัทคิงส์เมน ซี.เอ็ม.ที.ไอ จำกัด (มหาชน) หรือ K เปิดเผยว่า บริษัทยังคงเป้าหมายรายได้ปีนี้เติบโต 20-25% จากปีก่อน เนื่องจากได้มีการปรับเปลี่ยนกลยุทธ์ทางการตลาดในธุรกิจออกแบบและตกแต่ง โดยรับงานรีโนเวทพื้นที่ส่วนกลางของห้างสรรพสินค้า โรงพยาบาล และอื่นๆ มากขึ้น นอกเหนือจากการรับงานออกแบบตกแต่ง Hi-End Shop เป็นส่วนใหญ่ ทำให้บริษัทมีการกระจายความเสี่ยงและยังสามารถกระจายช่องทางในการสร้างรายได้ให้มีความหลากหลายมากยิ่งขึ้นอีกด้วย
สำหรับการเติบโตของทั้งกำไรและรายได้เกิดจากการที่บริษัทสามารถรับรู้รายได้ในธุรกิจตกแต่งภายในเพิ่มขึ้นทั้งส่วนของพื้นที่ส่วนกลางของลูกค้า เช่นห้างสรรพสินค้าชั้นนำ, Duty Free เป็นต้น ในขณะเดียวกันบริษัทมีรายได้จาการให้บริการในธุรกิจงานแสดงสินค้า และนิทรรศการเพิ่มขึ้นเล็กน้อย เนื่องจากเป็นช่วง Low Season และจะกลับมาคึกคักในช่วงปลายไตรมาสที่ 3 จนถึงไตรมาสที่ 4 ของปีนี้